2020 मायथाइनि 17थि उपेन्द्र नाथ ब्रह्म सुबुंथि नि फायखि बानथा खौ दिल्लि मुलुगसोलोंसालि नि संस्कृत बिफाननि प्रफेसर डाँ रमेश चन्द्र भारद्वाज बिथांनो होनाय जागोन।  बान्था बावनाय हाबाफारिखौ 2021 मायथाइनि 10 जानुवारि खालाराव सानसेनि मेहेरगोनां हाबाफारिजों गुवाहाति नोगोरमा नि Pragjyotish ITA Centre आव फुंबिलि नि 10 रिंगानिफ्राय खुंनो थि खालामनाय जाबाय।
 UBPO(United Bodo People’s Organisation) नि आफादगिरि मिहिनिस्वर बसुमतारि नो बि जे पि नि लेङाय आफादगिरि नि बिबान होनाय जाबाय, रायजोनि बि जे पि नि आफादगिरि रन्जित कुमार दास आ गांसे फोसावलायनि गेजेरजों मिथिहोदों।  बि जे पि सोरखारा बर कछारि अटनमास काउन्सिल होनायखौ फोसावनायनि उनाव इउ बि पि अ नि सा 600 सो सोद्रोमाफोरा बिजेपि आव हाबदोंमोन(9 अक्टबर)।  बिजेपि आव हाबनायनि उनावबागासैबो सोद्रोमाफोरा इउ बि पि अ नि बिबानखौ एंगाराखैमोन।  दासिमबो गासैबो सोद्रोमापोरा बिबान लाना दं।
 22 सान नि उनाव गावखौनो गथायबाय देहाफाहामगिरि अजन्ता हाजरिका या। साख्रि नि मुङाव रां लानाय दिब्रुगर नि सासे देहाफाहामगिरि।  अमल नाथ मुंनि सासे सुबुङा दिब्रुगर नि गाभकुपथार पुलिस थानायाव केस होदोंमोन।  गोबां सेंग्रा सिख्लाफोरनिफ्राय सख्रि होनायनि मुङाव रां लादोंमोन।  कल रेकर्दिं आ भाइरेल जादोंमोन।  केस होनायनि उनाव नो बिनि फिसायखौ हमदोंमोन।  आरो गासै मोन5 बेंक एकाउन्तखौ बन्ध खालामना होदोंमोन जायनि थाखाय रांखान्थियारि आंखाल जादोंमोन।
 बे बोसोरनि दैजिं फेस्तिभेल नि गासैबो हाबाफारिखौ बातिल खालामबाय।  बोसोरफ्रोमबो 27 दिसेम्बरनिफ्राय 12 सान नि थाखाय आइ दैमा नि सायाव थानाय हाग्रामा दालां नि खाथियाव जायोमोन।  आसाम सोरकार आरो बिटिसि सोरखार आ लोगो नांनानै खालामोमोन, बो बोसोरावनो एसियानि मादाव गासै 5 बान्था मोननो हादोंमोन।  आगोलाव जानायाव लाख लाख सुबुंफोरा थांदोंमोन बे फेस्तिभेल आव, गिबि मन्थ्रि जों लोगोसे बलिउद नि गोबां सेलिब्रितिफोरा बो फैदोंमोन।  बे बोसोराव जानाय नंलिया।  जायाब्लाबो गुबुन नगुबुन जायगा नि सुबुंफोरखौ बे जायगायाव पिकनिक जानो फैनाय नुनो मोनदों।
 कक्राझार जिला नि बग्रिबारि आव बिफा या गावनि साथाम असे फिसाखौ नो आलाय सिलाय गारना थांदों, सानै फिसाजो आरो सासे फिसाज्ला।  बिफा नि नाम आ सन्जय सुत्रधर।  उनाव पुलिसफोरा कक्राझार चाइल्दलाइन आव लाङो।  गथफोरनि मुङा सुजय सुत्रधर(10), दुलालि सुत्रधर(7) आरो मनि सुत्रधर(1)।  बिसोरनि बिमा या बो 15 सान सोनिफ्राय गावसोरनि बिमा या नआव गैया होननानै बो बुंदों सुजय सुत्रधर आ।
 भुतान हादरनि गिबिसिन सेतेलाइत, 2021 आव बेखेवगोन।  सा 4 इन्जिनियान आ ISRO आव फोरोंथाय लागोन, फोरोंथाय होनाया मोननै खोलोबाव जागोन, गिबि खोलोब आ 28 दिसेम्बरनिफ्राय जागायबाय। 